**Procedura Pieţei pentru Ziua Următoare de energie electrică cu respectarea mecanismului de cuplare prin preț a piețelor (PZU)**

1. **Introducere**
2. **Introducere și definiții**
3. **Introducere**
4. Prezenta Procedură elaborată de BRM stabilește condițiile în care BRM, în calitate de operator al Pieţei pentru Ziua Următoare de energie electrică cu respectarea mecanismului de cuplare prin preț a piețelor (în continuare „**PZU**”), își va îndeplini atribuțiile și în care Participanții vor tranzacționa în cadrul PZU.
5. Prezenta Procedură se completează cu Regulile Operaționale emise de BRM pentru funcționarea PZU, care urmează a fi respectate de către Participanți și BRM în îndeplinirea obligațiilor și funcțiilor prevăzute în cadrul prezentei Proceduri.
6. BRM își rezervă dreptul să modifice prezenta Procedură și Regulile Operaționale în condițiile prevăzute în reglementările ANRE.
7. **Definiții**

(1) În prezenta Procedură și în Regulile Operaționale, termenii definiți mai jos vor avea următorul înțeles:

1. Algoritmul (Algoritmul de cuplare prin preț) – algoritmul unificat de corelare a ofertelor la nivel european, denumit Euphemia, astfel cum este descris pe site-ul web al BRM;
2. Agent de transfer – rolul pe care îl îndeplinește OTS în mecanismul de cuplare prin preţ a pieţelor reflectat prin transferul fizic şi comercial al energiei electrice între două zone de ofertare;
3. Convenția de participare – document contractual ce prevede drepturile și obligațiile BRM, pe de o parte, și cele ale Participantului, pe de altă parte, cu privire la participarea pe PZU și PI;
4. Decuplare parțială - Situația în care, pentru o anumită Zi de livrare nu este posibilă alocarea implicită a capacității de transport transfrontaliere, respectiv pot fi realizare decuplări separate ale interconexiunilor, ale zonelor de ofertare sau ale regiunilor pentru care este organizat proiect de coordonare regională;
5. Decuplare parțială anticipată - Decuplarea parțială în situația în care necesitatea decuplării este cunoscută din timp cauzată fiind de un incident din ziua anterioară care a condus la decuplare;
6. Decuplarea parțială din motive de capacități (CZC) - Imposibilitatea alocării implicite de capacitate pe una sau mai multe interconexiuni ca urmare a imposibilității de stabilire a capacității disponibile pentru procesul implicit de cuplare pe interconexiunea/interconexiunile respective;
7. Decuplare totală - Situația în care, pentru o anumită Zi de livrare nu este posibilă alocarea implicită a capacităţii de transport pe interconexiuni, respectiv tranzacționarea se realizează prin soluție locală;
8. Decuplare totală anticipată - Decuplarea totală în situația în care necesitatea decuplării este cunoscută din timp cauzată fiind de un incident din ziua anterioară care a condus la decuplare;
9. Domeniul preţurilor-prag – mulţimea valorilor prețurilor care sunt mai mari decât pragul minim şi mai mici decât pragul maxim, care sunt acceptate ca rezultate ale mecanismului de cuplare fără declanşarea licitaţiei secundare;
10. Funcţia de cuplare a pieţelor – ansamblu de operaţii care include utilizarea Algoritmului, în vederea realizării unei corelări comune a ofertelor şi determinării rezultatelor cuplării pieţelor;
11. Interconexiune – ansamblul de instalaţii şi echipamente prin care se realizează schimburile de energie electrică între sistemele electroenergetice reprezentate ca zone de ofertare;
12. Interval de livrare - Perioadă de o oră, pentru care o tranzacţie individuală poate fi încheiată pe PZU.
13. Licitație – procesul de tranzacționare de energie electrică împreună cu alocarea implicită de capacitate în cadrul aceleiaşi sesiuni de tranzacționare, conform principiilor Algoritmului;
14. Licitatie secundară - Redeschiderea sesiunii de ofertare în cazul în care, în urma Licitației Prețul licitației se alfă în afara Domeniului preţurilor-prag;
15. Licitaţie-umbră – procesul de alocare a capacităţii disponibile de interconexiune transfrontaliere aferente pieţelor cuplate desfășurat de OTS, ale cărei rezultate se aplică doar în cadrul procedurii de rezervă;
16. Licitație locală - procesul de tranzacționare de energie electrică desfășurat de BRM în cadrul procedurii de rezervă;
17. Limită de tranzacționare – înseamnă plafonul valoric aplicabil ordinelor pe care un Participant le poate introduce, calculat conform Procedurii de Clearing;
18. Ordin bloc - combinaţie de oferte orare de vânzare sau de cumpărare, a căror executare este interdependentă, şi anume se execută toate sau nu se execută niciuna, cu cantitate fixă sau parametrizabilă conform Anexei 1 la Regulile Operaționale.
19. Ordin bloc legat – Ordin bloc căruia i se atașează caracteristica „legat” în Sistemele de tranzacționare și care se tranzacționează conform Capitolului III Secțiunile 2.2 (2) și 3.3 (3) din Regulile Operaționale;
20. Ordin orar - ofertă de vânzare sau de cumpărare care se referă la un singur Interval de livrare;
21. OTS – înseamnă Compania Națională de Transport al Energiei Electrice Transelectrica S.A.;
22. Participant – înseamnă persoană care are dreptul de participare la PZU conform prezentei Proceduri.
23. Participant implicit – înseamnă OTS, în calitate de agent de transfer.
24. PI – piața intrazilnică de energie electrică cu respectarea mecanismului de cuplare prin preț a piețelor;
25. PRE – parte responsabilă cu echilibrarea;
26. Preț de licitație – prețul rezultat în urma corelării ordinelor pe PZU pentru fiecare Interval de livrare;
27. Procedură de clearing – procedură emisă de BRM în calitate de Contraparte, care stabilește regulile de garantare și decontare a tranzacțiilor pe PZU;
28. Registrul de Ordine – produs informatic securizat, administrat de BRM, care stochează informaţiile privind participanţii la PZU şi cu care BRM identifică, primeşte, stochează şi ordonează ofertele de vânzare şi de cumpărare introduse de participanţi pe PZU pe baza regulilor din prezenta Procedură;
29. SDAC - soluția unică de cuplare la nivel european care reunește prin intermediul aplicării Algoritmului piața pan-europeană comună pentru ziua următoare, stabilită și gestionată în conformitate cu dispozițiile Regulamentului (UE) 2015/1222 al Comisiei din 24 iulie 2015 de stabilire a unei linii directoare privind alocarea capacității, alocarea capacităților și gestionarea congestiilor;
30. Sisteme de tranzacționare – înseamnă sistemele electronice operate de BRM care permit Participanților tranzacționarea pe PZU;
31. Tranzacționare algoritmică - tranzacționarea în care un algoritm informatic determină automat parametrii individuali ai Ordinelor, cum ar fi inițierea sau nu a Ordinului, momentul, prețul sau cantitatea Ordinului sau modul de gestionare a Ordinului după transmiterea acestuia, cu intervenție umană limitată sau inexistentă.
32. Zi de tranzacţionare – ziua în care are loc licitaţia pe PZU şi se stabilesc tranzacţiile cu energie electrică cu livrare în ziua următoare;
33. Zi de livrare – ziua în care are loc livrarea/consumul energiei electrice prevăzute în tranzacţiile pe PZU, zi care urmează celei în care are loc licitaţia.
34. **Contrapartea**
35. BRM va îndeplini și rolul de contraparte (în continuare „**Contrapartea**”), care va acționa în calitate de contraparte centrală pentru toate Tranzacțiile încheiate în temeiul prezentei Proceduri.
36. Fiecare Participant trebuie să respecte toate cerințele aplicabile ale Procedurii de Clearing, astfel încât să poată participa la decontarea ordonată a contractelor în conformitate cu prevederile Procedurii de Clearing.
37. Contractele de energie electrică încheiate pe PZU sunt decontate de către Contraparte în urma notificării în calitate de PRE a cantităților contractate către OTS.
38. **Cadrul legal**
39. **Documente care reglementează comportamentul și participarea la PZU**
40. **Lista documentelor**
41. Următoarele documente reglementează desfășurarea, participarea la PZU:

Convenția de Participare;

Prezenta Procedură;

Regulile Operaționale;

Procedura privind conduita de participare la piață.

1. Relația contractuală dintre BRM și Participanți este guvernată de prezenta Procedură și de Regulile Operaționale, care sunt asumate și aplicate prin încheierea Convenției de Participare.
2. Regulile Operaționale includ reguli detaliate, inclusiv:

specificațiile produselor și tipurile de Ordine pentru PZU;

aspecte operaționale detaliate cu privire la:

corelarea și executarea Ordinelor;

limite de tranzacționare;

proceduri de licitație;

publicarea datelor.

excepții de la tranzacționarea normală;

orice alte aspecte de detaliu pe care BRM le consideră necesare.

1. Regulile Operaționale pot fi elaborate sub forma unui singur document sau a mai multor documente și pot fi modificate la inițiativa BRM, în condițiile legii. Regulile Operaționale fac parte integrantă din prezenta Procedură.
2. **Legea aplicabilă și jurisdicția**
3. Prezenta Procedură, precum și orice litigii care decurg din aceasta sau în legătură cu aceasta vor fi interpretate și guvernate în conformitate cu legislația română.
4. Părțile se supun prin prezenta jurisdicției instanțelor din România pentru toate litigiile care decurg din sau în legătură cu această Procedură.
5. **Prioritate**
6. În cazul unei discrepanțe între o prevedere prevăzută în Convenția de Participare, prezenta Procedură și/sau Regulile Operaționale, această discrepanță va fi soluționată în conformitate cu următoarea ordine de prioritate:

prezenta Procedură;

Regulile Operaționale; și

Convenția de Participare.

1. **Obligațiile părților**
2. **Obligații generale**
3. Fiecare Participant și BRM vor respecta documentele prevăzute la Cap II, art. 1.1.
4. Fără a aduce atingere caracterului general al alin. 1 de mai sus, niciun Participant nu va împiedica, direct sau indirect, pe cont propriu sau împreună cu orice altă Participant sau persoană, buna funcționare a PZU în conformitate cu prezenta Procedură și/sau Regulile Operaționale.
5. Fără a aduce atingere oricărei alte prevederi prevăzute în Convenția de Participare, prezenta Procedură și/sau Regulile Operaționale, fiecare Participant:

își îndeplinește toate drepturile și obligațiile care îi revin în temeiul prezentei Proceduri cu gradul de atenție și la standardele așteptate de la un profesionint și în conformitate cu practicile prudente ale unui profesionist acționând pe o piață de energie;

trebuie să respecte și să mențină în permanență și să asigure în permanență respectarea și menținerea tuturor autorizațiilor și licențelor care trebuie obținute și menținute pentru a participa la PZU în conformitate cu prezentele Proceduri;

achită toate plățile care decurg din prezenta Procedură, din Regulile Operaționale și din Procedura de Clearing, la scadență;

se va asigura că orice informații sau date pe care trebuie să le transmită către BRM sau către orice altă persoană, sau să le păstreze, așa cum este necesar în virtutea calității Participant, vor fi adevărate, valabile, corecte, complete și exacte în momentul în care sunt furnizate și, dacă este cazul, va informa BRM în timp util cu privire la orice erori, greșeli sau omisiuni și corecții sau actualizări ale oricăror informații sau date pe care le-a transmis către BRM sau către orice altă persoană în temeiul prezentei Proceduri sau al Regulilor Operaționale;

se va asigura că orice informație sau date pe care trebuie să le transmită către BRM sau către orice altă persoană în virtutea calității de Participant vor fi transmise în timp util pentru a permite BRM sau altei persoane să își îndeplinească obligațiile și funcțiile care decurg din prezenta Procedură sau dintr-o cerință de raportare reglementată; și

cooperează cu BRM și îi acordă toată asistența rezonabilă, la cerere, în scopul îndeplinirii de către BRM a funcțiilor și obligațiilor care îi revin în temeiul prezentei Proceduri, a Regulilor Operaționale sau al unei cerințe de raportare reglementate.

1. BRM nu va face discriminări nejustificate între Participanți în exercitarea drepturilor și competențelor sale și în îndeplinirea funcțiilor și obligațiilor sale.
2. În caz de urgență, BRM poate emite orice instrucțiuni sau poate lua orice decizii sau măsuri pe care le consideră în mod rezonabil adecvate pentru a asigura desfășurarea ordonată a tranzacțiilor pe PZU și decontarea oricăror Tranzacții încheiate. Aceste instrucțiuni, decizii și măsuri sunt obligatorii pentru toți Participanții, care trebuie să le respecte.
3. În cazul în care BRM este obligată să colecteze și/sau să transmită orice informații sau date, sau să raporteze orice comportament sau orice chestiune, referitoare la PZU sau la funcționarea acesteia către ANRE sau către o altă autoritate competentă în conformitate cu orice lege aplicabilă („**Cerință de raportare**”), atunci fiecare Participant:

va furniza informațiile, datele și rapoartele pe care BRM le solicită în mod rezonabil Participantului în conformitate cu termenele solicitate pentru a permite BRM să respecte sau să îndeplinească cerința de raportare;

va coopera cu BRM și va lua măsurile pe care BRM le solicită în mod rezonabil, după cum este necesar sau de dorit pentru a permite BRM să respecte sau să îndeplinească cerința de raportare; și

consimte ca BRM să furnizeze informații, date sau rapoarte autorităților de reglementare sau unei alte autorități competente în conformitate cu cerința de raportare.

1. **Taxe de participare**
2. BRM poate percepe, iar Participanții potențiali sau admiși trebuie să plătească către BRM, taxele stabilite de BRM pentru participarea la PZU.
3. Taxele vor fi publicate pe site-ul BRM.
4. **Obligațiile de confidențialitate**
5. BRM și fiecare Participant vor respecta obligațiile de confidențialitate prevăzute în Acordul privind transparența pieţei pentru ziua următoare de energie electrică cu respectarea mecanismului de cuplare prin preț a piețelor și pieței intrazilnice de energie electrică cu respectarea mecanismului de cuplare prin preț a piețelor și confidențialitatea datelor, anexă la Convenția de Participare.
6. **Admiterea Participanților**
7. **Cerințe pentru dobândirea calității de Participant**
8. Pentru a deține calitatea de Participant, orice persoană trebuie să îndeplinească condițiile din Anexa 1 la prezenta Procedură.
9. Pentru îndeplinirea funcţiei de Agent de transfer, OTS se înscrie ca Participant implicit la PZU. În calitate de Participant implicit, OTS nu poate introduce oferte pe PZU.
10. Operatorii de reţea pot deveni participanţi la PZU şi pot participa la PZU numai în scopul îndeplinirii funcţiilor lor prevăzute expres în lege.
11. În cazul participării agregate, agregatorul este Participantul care tranzacţionează energia electrică şi căruia îi revin integral toate responsabilităţile şi drepturile prevăzute în Convenţia de Participare, în temeiul prezentei Proceduri sau al Regulilor Operaționale.
12. În vederea dobândirii calității de Participant, persoana care îndeplinește condițiile de la alin. 1 de mai sus trebuie să semneze Convenția de Participare, cel puțin cu privire la participarea la PZU.
13. **Menținerea calității de Participant**
14. Menținerea calității de Participant presupune respectarea obligațiilor prevăzute în Convenția de Participare, prezenta Procedură și/sau Regulile Operaționale.
15. Nerespectarea obligațiilor prevăzute în Convenția de Participare, prezenta Procedură și/sau Regulile Operaționale se sancționează conform dispozițiilor Procedurii privind conduita de participare la piață.
16. **Contracte, produse și segmente de piață**
17. **Scopul prezentului capitol**
18. Prezentul capitol descrie conceptele utilizate pe PZU.
19. Conceptele și descrierile din prezentul capitol fac obiectul excepțiilor prevăzute în prezenta Procedură sau în Regulile Operaționale.
20. Dispozițiile detaliate cu privire la conceptele utilizate pe PZU sunt prevăzute în Regulile Operaționale.
21. **Concepte**
22. **Produsele**
23. Un Produs este reprezentat de obiectul definit conform specificațiilor emise de către BRM, pentru care un Participant poate să transmită Ordine de vânzare și/sau cumpărare de energie electrică pe PZU.
24. Specificațiile Produselor sunt enumerate în Anexa 1 la Regulile Operaționale.
25. **Ordinele**
26. Un Ordin reprezintă o ofertă individuală cu privire la un Produs disponibil în PZU, de a vinde sau de a cumpăra energie electrică, în legătură cu o perioadă de timp, un volum și un preț specificat, în conformitate cu specificațiile pentru Produsul în cauză.
27. Ordinele transmise către BRM de către Participanții la PZU trebuie să respecte toate cerințele aplicabile din Regulile Operaționale, să includă informațiile solicitate de Sistemul de tranzacționare și să fie primite de Sistemul de tranzacționare până la momentul închiderii porții PZU.
28. Ordinele pot fi transmise prin interfațe informatice de Tranzacționare algoritmică acceptate de Sistemul de tranzacționare.
29. Sistemul de tranzacționare colectează Ordinele în Registrul de Ordine pentru Intervalul de livrare relevant.
30. La fiecare închidere a Registrului de Ordine, toate Ordinele din Registrul de Ordine vor fi luate în considerare în procesul de corelare pentru respectivul Registru de Ordine.
31. Ordinele transmise de Participanți rămân în Registrul de Ordine până când:
	* + - 1. Ordinul este anulat sau modificat de către Participantul care l-a introdus;
				2. BRM îl anulează în conformitate cu prezenta Procedură sau cu Regulile Operaționale;
				3. Ordinul este este corelat sau respins de Sistemul de tranzacționare conform Algoritmului.
32. Participanții sunt responsabili pentru a se asigura că:
33. Ordinele pe care le transmit sunt corecte și reflectă intențiile lor comerciale, inclusiv în cadrul acelora plasate sau modificate prin Tranzacționare algoritmică. În cazul în care un Participant constată o eroare în cadrul unui/unor Ordin(e), acesta trebuie să notifice imediat BRM cu privire la aceste erori. În urma primirii unei astfel de notificări, BRM va decide, conform propriei discreții, dacă pot fi luate măsuri pentru a evita sau atenua orice pierderi potențiale ale Participantului fără a intra în conflict cu Prețul Licitației, cu interesele PZU, ale altor Participanți sau cu orice obligații ale BRM. BRM poate, conform propriei discreții, dar nu are obligația de a contacta Participanții prin telefon sau e-mail și de a oferi Participantului posibilitatea de a emite, retrage sau modifica un Ordin în cazul în care BRM are motive să considere că Ordinul transmis de acesta este eronat sau nu a fost transmis din eroare.
34. accesează Sistemul de tranzacționare numai prin intermediul sistemelor electronice de transmitere și recepție a ordinelor specificate de BRM;
35. respectă procedurile de accesare a Sistemului de tranzacționare. În special, acesta nu trebuie să își ascundă adevărata identitate sau să să își însușească identitatea altcuiva și nici nu va transmite informații care ar putea cauza o funcționare defectuoasă sau supraîncărcarea Sistemului de tranzacționare.
36. În funcționarea sistemului de tranzacționare, BRM depune toate diligențele rezonabile pentru a asigura continuitatea și disponibilitatea serviciilor furnizate în conformitate cu prezenta Procedură. Fără a aduce atingere celor de mai sus, BRM:
	* + - 1. nu are nicio obligație de a interoga sau clarifica situația cu orice Participant care nu transmite un Ordin sau alte informații în conformitate cu prezenta Procedură sau cu Regulile Operaționale;
				2. fără a aduce atingere oricărei alte dispoziții din prezenta Procedură și/sau Regulile Operaționale, BRM își rezervă dreptul, conform discreției sale exclusive și fără notificarea prealabilă a unui Participant, de a respinge, anula sau refuza să afișeze sau să coreleze orice Ordin care, în opinia BRM, are un format incorect sau ar contraveni prezenta Proceduri și/sau Regulilor Operaționale sau legislației aplicabile. În plus, BRM are dreptul (dar nu și obligația), conform discreției sale exclusive și fără notificarea prealabilă a unui Participant, de a respinge, anula sau refuza afișarea sau corelarea oricărui Ordin, în cazul în care BRM consideră că este necesar pentru a asigura buna ordine a tranzacțiilor pe PZU sau în cazul în care o astfel de operațiune este în interesul bunei funcționări a PZU sau este efectuată pentru a proteja interesele legitime ale Participanților la piață;
				3. fără a aduce atingere oricărei alte dispoziții din prezenta Procedură și/sau Regulile Operaționale, BRM își rezervă dreptul, conform discreției sale exclusive și fără notificarea prealabilă a unui Participant, de a anula orice Licitație organizată în cadrul procedurilor de rezervă în cazul în care BRM consideră că este necesar pentru a asigura buna ordine a tranzacțiilor pe PZU, în cazul în care o astfel de operațiune este în interesul bunei funcționări a PZU sau este efectuată pentru a proteja interesele legitime ale Participanților la piață, inclusiv pentru a realiza în timp util nominalizările către OTS și
				4. nu își asumă nicio răspundere în ceea ce privește orice și nu va răspunde pentru niciun fel de prejudiciu suferit de Participanți ca urmare a:
		1. respingerii, anulării, refuzului afișării sau corelării oricărui Ordin în condițiile par. (8) pct. (b) de mai sus;
		2. anulării oricărei Licitațiii organizate în cadrul procedurilor de rezervă, în condițiile par. (8) pct. (c) de mai sus;
		3. problemă ce împiedică introducerea unui Ordin. În cazul unei disfuncționalități a sistemului de tranzacționare care ar putea afecta un Participant, BRM va depune toate eforturile pentru a informa Participantul de natura și durata probabilă a unei astfel de disfuncționalități cât mai curând posibil din punct de vedere practic.
		4. situație în care Ordinul sau alte informații transmise în temeiul prezentei Proceduri sau al Regulilor Operaționale care conțin erori sau date defectuoase sau incorecte, sau care nu reflectă intențiile Participantului care le transmite.
		5. orice eroare de procesare a unui Ordin, cu excepția cazului în care aceasta este comisă cu intenție sau neglijență gravă de BRM;
		6. fără a limita răspunderea Participantului pentru neîndeplinirea obligațiilor sale legale sau în temeiul prezentei Proceduri sau a celorlalte documente la care se referă prezenta Procedură, orice situație în care BRM ar fi nevoită să ajusteze sau să anuleze un Ordin, inclusiv dar fără a se limita la:
		7. Ordinul ar încălca prevederile din Procedura privind conduita de participare la piață;
		8. Ordinul nu respectă parametrii de tranzacționare stabiliți prin prezenta Procedură sau Sistemul de tranzacționare;
		9. în cazul în care este cunoscut că persoana care a plasat Ordinul își depășește competențele sale specificate în orice document încheiat între Participant și BRM;
		10. Ordinele transmise în mod eronat sau repetat (în special prin Tranzacționare Algoritmică).
37. Pentru a evita orice îndoială acceptarea unui Ordin în conformitate cu prezentele Reguli în Registrul de Ordine nu dă naștere unui Contract de cumpărare sau de vânzare de energie electrică.
38. **Contractele**
39. Pe PZU pot fi încheiate Contracte de vânzare sau de cumpărare de energie electrică.
40. O tranzacție încheiate pe PZU creează un Contract de vânzare sau de cumpărare de energie electrică între fiecare dintre Participanții care au transmis un Ordin ce a fost corelat și Contraparte, care se interpune ca cumpărător pentru vânzător, respectiv ca vânzător pentru cumpărător între părțile Tranzacției.
41. Un contract de vânzare sau de cumpărare de energie electrică este un angajament ferm și irevocabil în ceea ce privește o anumită cantitate și un Interval de livrare:
42. în cazul unui contract de achiziție de energie electrică, pentru ca cumpărătorul să preia livrarea energiei electrice și să deconteze contractul la prețul specificat; și
43. în cazul unui contract de vânzare de energie electrică, pentru ca vânzătorul să livreze energia electrică și să deconteze contractul la prețul specificat.
44. Contractele încheiate pe pe PZU pot fi încheiate la preţuri pozitive sau negative. În baza unui contract încheiat cu preţ negativ, cumpărătorul furnizează un serviciu de preluare a energiei electrice, operațiune care echivalează cu o prestare de servicii de către cumpărător prin preluarea energiei electrice, livrărea de către vânzător făcându-se cu titlu gratuit.
45. **Zona de ofertare**
46. Zona de ofertare este zona geografică în cadrul căreia Participanții participă la PZU. Pentru scopurile prezentei Proceduri, zona de ofertare este zona de ofertare naţională - zona de ofertare la care sunt conectaţi consumatorii de energie electrică şi producătorii de energie electrică din România.
47. **Segmente de piață**
48. Prezenta procedură reglementează Piața pentru ziua următoare (PZU).
49. Procedurile de tranzacționare pentru PZU sunt descrise în Regulile Operaționale.
50. **TRANZACȚIONARE**
51. **Scopul prezentului capitol**
52. Prezentul capitol stabilește:
	* + - 1. principiile care se aplică tranzacționării pe PZU;
				2. excepții de la tranzacționarea normală; și
				3. cerințele generale ale Participanților pentru tranzacționare.
53. Dispozițiile detaliate privind tranzacționarea sunt prevăzute în Regulile Operaționale.
54. **Principii aplicabile tranzacționării**
55. **Modul în care se desfășoară activitatea de tranzacționare**
56. Tranzacționarea pe PZU implică corelarea Ordinelor de cumpărare și vânzare transmise de Participanți.
57. O tranzacție are loc pe PZU atunci când un Ordin din Registrul de Ordine este corelat în conformitate cu dispozițiile Regulilor Operaționale.
58. **Registrul de Ordine**
59. Registrul de Ordine este organizat ca o listă electronică de Ordine de cumpărare și vânzare. Registrele de Ordine sunt administrate de BRM pentru fiecare zi de tranzacționare pe baza Ordinelor transmise de Participanții înscriși la PZU administrată de BRM.
60. În perioada în care un Registru de Ordine este deschis, Participanții pot transmite Ordine pentru un anumit Interval de livrare, în conformitate cu dispozițiile Regulilor Operaționale.
61. Registrele de Ordine și Tranzacțiile sunt anonime.
62. **Procesele aferente tranzacționării**
63. Atunci când se efectuează procesele prevăzute în prezenta secțiune 2.3, BRM trebuie să se asigure că:
	* + - 1. aplică regulile descrise în Regulile Operaționale;
				2. nu discriminează în mod nejustificat între Participanți;
				3. prețurile tranzacțiilor sunt vizibile în sistemul de tranzacționare.
64. Procesul de cuplare a pieţelor cuprinde trei faze subsecvente, respectiv: etapa de pre-cuplare, etapa de cuplare şi etapa de post-cuplare. Principalele activităţi ale fiecărei etape sunt prezentate în Regulile Operaționale.
65. BRM publică datele de piață în conformitate cu prevederile Acordului privind transparența pieţei pentru ziua următoare de energie electrică cu respectarea mecanismului de cuplare prin preț a piețelor și pieței intrazilnice de energie electrică cu respectarea mecanismului de cuplare prin preț a piețelor și confidențialitatea datelor, anexă la Convenția de Participare.
66. **Excepții de la tranzacționarea normală**
67. Fără a aduce atingere prevederilor prezentei Proceduri sau ale Regulilor Operaționale, tranzacționarea normală poate fi perturbată de:
	* + - 1. Incidente interne aferente Sistemului de tranzacționare, inclusiv, dar fără a se limita la:

eșecul sau indisponibilitatea sistemelor, proceselor, datelor sau informațiilor;

încălcarea dispozițiilor prezentei Proceduri sau a Regulilor Operaționale;

eșecul Contrapărții (indiferent de motiv) de a compensa și deconta Contracte; sau

eroare evidentă în transmiterea datelor;

În aceste cazuri, BRM poate lua una dintre următoarele măsuri pe care le consideră, conform propriei aprecieri rezonabile, adecvate pentru a remedia situația:

să suspende sau să anuleze tranzacționarea în ceea ce privește un Interval de livrare relevant;

să anuleze unul sau mai multe Ordine sau Tranzacții sau o Licitație; sau

să ia orice altă măsură pe care o consideră în mod rezonabil că va atenua cel mai eficient circumstanțele care apar în temeiul alin. (a) de mai sus.

* + - * 1. Incidente aferente procesului de cuplare, inclusiv, dar fără a se limita la:

Necesitatea mutării orei de închidere a porții de către oricare dintre operatorii piețelor cuplate;

Eroare de calcul a Algoritmului ce provine din Zona de ofertare România;

Probleme tehnice ce pot atrage decuplarea piețelor pentru ziua următoare;

Decuplarea parțială sau decuplarea totală;

În aceste cazuri, BRM poate lua una dintre următoarele măsuri pe care le consideră, conform propriei aprecieri rezonabile, adecvate pentru a remedia situația:

1. să amâne sau să modifice ora la care se închide Registrul de Ordine sau la care se publică rezultatul conform procedurilor adoptate la nivel central de organismele ce guvernează SDAC;
2. să recurgă la procedurile de rezervă în conformitate cu prevederile Regulilor Operaționale;
3. să suspende sau să anuleze tranzacționarea în ceea ce privește un Interval de livrare relevant;
4. să ia orice altă măsură pe care o consideră în mod rezonabil că va atenua cel mai eficient circumstanțele care apar în temeiul alin. (b) de mai sus, conform procedurilor adoptate la nivel central de organismele ce guvernează SDAC.

**Anexa 1 - Cerințe pentru dobândirea calității de Participant**

1. Calitatea de participant poate fi deținută de următoarele categorii de persoane:
2. Furnizor sau trader de energie electrică licențiat de ANRE sau o autoritate de reglementare UE;
3. OTS;
4. Distribuitor de energie electrică;
5. Producător de energie electrică;
6. Agregator;
7. Titular al activității de exploatare comercială a instalațiilor de stocare a energiei;
8. Clienți finali cu putere aprobată > 500 kW;
9. Persoană fizică sau juridică care poate desfăşura activităţi în sectorul energiei electrice fără a deţine o licenţă acordată de ANRE, în condițiile prevăzute Legea 123/2012 energiei electrice şi a gazelor naturale, cu modificările și completările ulterioare.
10. Documente necesare pentru dobândirea calității de participant:
11. Dovada apartenenței la una dintre categoriile de la punctul 1;
12. Cod ACER;
13. Clauzele și condițiile pentru pentru părţile responsabile cu echilibrarea (direct sau printr-un PRE);
14. Acord de raportare REMIT;
15. Extras Registrul Comerțului și Cod TVA;
16. Pentru Agregator – lista entităților agregate;
17. Pentru Clienți finali cu putere aprobată > 500 kW – avizul tehnic de racordare sau certificatul tehnic de racordare, după caz, care demonstrează puterea aprobată;
18. Convenția de participare.

**REGULI OPERAȚIONALE APLICABILE PZU**

1. **Introducere**
2. **Dispoziții generale**
3. **Scop și context**
4. Prezentele Reguli Operaționale („**Regulile**”) detaliză modalitățile de tranzacționare pe PZU.
5. Aceste Reguli sunt elaborate în temeiul Capitolului I, art. 1.1. alin. (2) din Procedura Pieţei pentru Ziua Următoare de energie electrică cu respectarea mecanismului de cuplare prin preț a piețelor (PZU) („**Procedura Generală**”). Acestea sunt obligatorii pentru BRM și pentru fiecare Participant și sunt aplicabile în conformitate cu Convenția de Participare și cu Procedura Generală.
6. În prezentele Reguli, cuvintele, expresiile, acronimele și abrevierile cu majuscule au înțelesul care le este dat în Procedura Generală, cu excepția cazului în care contextul impune altfel.
7. **Conceptele utilizate în aceste Reguli**
8. **Termenii prevăzuți în Procedura Generală**
9. Procedura Generală descrie conceptele de Produse, Ordine, Tranzacții și Contracte.
10. **Intervalele de livrare**
11. Intervalul de livrare este o perioadă de timp pentru care Ordinele sunt corelate pe PZU.
12. **Limite de tranzacționare**
13. Limita de tranzacționare este o valoare monetară până la care un Participant poate tranzacționa pe o anumită perioadă.
14. Limita de tranzacționare pentru fiecare Participant este stabilită (și poate fi actualizată) în conformitate cu prevederile Procedurii de Clearing.
15. Limita de tranzacționare este gestionată în cadrul Sistemului de tranzacționare având in vedere garantiile depuse de un Participant pentru pentru piețele PI și PZU, respectiv activitatea de tranzacționare de pe aceste piețe cumulat.
16. Limita de tranzacționare este calculată pentru Ordine și Tranzacții denominate în euro, conform tranzacționării pe PI fără a ține cont de valoarea TVA, în cazul în care se aplică. În acest sens, BRM va ajusta valoarea garanției alocate pe PI și PZU cu valoarea TVA.
17. **Funcționarea Registrului de Ordine**
18. Sub rezerva prevederilor secțiunii VI.3 din Procedura Generală și a prevederilor prezentelor Reguli:
	* + - 1. Registrul de Ordine se va deschide și se va închide în mod automat la orele stabilite în conformitate cu specificațiile de la alin. 2; și
				2. după ce Registrul de Ordine s-a închis:

Ordinele din Registrul de Ordine nu pot fi modificate sau anulate și sunt oferte obligatorii și irevocabile de cumpărare sau vânzare de energie electrică (după caz); și

Sistemul de tranzacționare nu va mai accepta transmiterea de Ordine pentru Licitația respectivă.

1. Sub rezerva secțiunii VI.3 din Procedura Generală, Ordinele se pot transmite cu 60 de zile calendaristice înainte de Ziua de livrare, în vederea înregistrării în Registrul de Ordine la momentul deschiderii acestuia. Registrul de Ordine se închide la ora 12 CET din Ziua de tranzacționare în cazul în care tranzacționarea se realizează în baza unei Licitații care nu se realizează în cadrul unei proceduri de rezervă.
2. În cazul unei Decuplări parțiale a PZU, Registrul de Ordine poate fi redeschis în vederea reofertării luând în considerare funcționarea decuplată, cât mai curând posibil după ora 13:05, în conformitate cu procedurile adoptate la nivel central de organismele care guvernează SDAC.
3. În cazul în care intervine Decuplarea totală a pieţelor Registrul de Ordine este redeschis în vederea în vederea reofertării luând în considerare funcționarea decuplată, cât de curând după ora 14:20 CET, dar nu mai târziu de ora 14:30 CET, pentru o perioadă de 15 de minute.
4. Ordinele introduse în Registrul de Ordine în lei vor fi convertite în eur la cursul aplicabil pentru Ziua de tranzacționare respectivă.
5. **Prețurile**
6. Prețurile specificate în Ordine și Prețurile de Licitație nu includ nicio taxă (de exemplu, taxa pe valoarea adăugată).
7. Prețurile de specificate în Ordine și tranzacționarea se exprimă în moneda europeană (Euro), iar decontarea de către Contraparte se realizează în lei.
8. **REGULI GENERALE PRIVIND TRANZACȚIONAREA**
9. **Stabilirea limitelor de tranzacționare**
10. Contrapartea va determina în fiecare zi de tranzacționare o limită de tranzacționare combinată pentru Participant pentru PZU și PI.
11. Un Participant nu poate transmite un Ordin care, prin el însuși sau în combinație cu alte Ordine deja transmise de Participant pentru respective zi de tranzacționare pe PZU și/sau PI, ar putea conduce Participantul la depășirea Limitei sale de tranzacționare.
12. BRM va respinge orice Ordin transmis de către un Participant care ar putea conduce la depășirea de către acel Participant a Limitei de tranzacționare și, dacă BRM face acest lucru, va notifica Participantul care a transmis Ordinul respins, prin intermediul sistemului de tranzacționare.
13. **Transmiterea Ordinelor**
14. Participanții vor transmite Ordinele prin intermediul unei interfețe electronice către Sistemul de Tranzacționare, conținutul și formatul acestora urmând să fie în conformitate cu orice specificații sau modele furnizate de BRM periodic prin intermediul Sistemului de Tranzacționare.
15. BRM va confirma fiecărui Participant prin intermediul Sistemului de Tranzacționare primirea unui Ordin transmis de către Participantul care respectă cerințele Procedurii Generale și ale prezentelor Reguli.
16. Fiecare Participant este responsabil pentru asigurarea acurateței ordinelor sale, așa cum sunt introduse în Registrul de Ordine, inclusiv atunci cand se utilitează Tranzacționarea algoritmică.
17. Fiecare Participant este responsabil să se asigure că ordinele pe care le transmite (și orice modificări ale acestora) și care sunt primite de BRM sunt corecte și valabile, inclusiv în situațiile în care s-a constatat că este necesară administrarea manuală a ordinelor de către BRM.
18. BRM va respinge Ordinele care nu sunt conforme cu cerințele Procedurii Generale sau ale prezentelor Reguli.
19. În cazul Licitațiilor PZU, ultimul Ordin pentru un Interval de livrare transmis de un Participant înainte de închiderea Registrului de Ordine pentru Intervalul de livrare respectiv (dacă nu este anulat ulterior) este considerat a fi cel valabil pentru a fi utilizat în cadrul Licitației pentru Intervalul de livrare respectiv, iar toate ordinele anterioare nu vor fi luate în considerare.
20. **PROCEDURA OPERAȚIONALĂ PZU**
21. **Licitații PZU**
22. BRM va desfășura o Licitație pentru fiecare Zi de livrare, acoperind toate Intervalele de livrare din Ziua de tranzacționare respectivă.
23. În cazul în care o Licitație nu se poate realiza în regim cuplat, se vor utiliza procedurile de rezervă, conform prezentelor Reguli.
24. **Tipuri de ordine**
25. **Ordinele Orare**
26. Ordinele orare reprezintă intenția de a cumpăra sau de a vinde un volum de energie specificat într-o Licitație PZU la un preț specificat la un singur Interval de livrare din Ziua de livrare aplicabilă.
27. În fiecare Ordin orar, Participantul prezintă un set de specificații privind prețul și volumul de energie al Ordinului, începând cu volumul de energie la limita inferioară a prețului Ordinului și terminând cu volumul de energie la limita superioară a prețului de Ordinului.
28. Volumul de energie indicat într-un Ordin orar de vânzare trebuie să fie constant sau crescător în linie cu creșterea Prețului Ordinului. Volumul de energie indicat într-un ordin orar de cumpărare trebuie să fie constant sau în scădere în linie cu creșterea Prețului Ordinului.
29. Pentru a crea o curbă a Ordinului, BRM va interpola, la primirea unui Ordin orar, valorile dintre fiecare pas de preț din Ordinul orar prin interpolare liniară, iar Ordinul orar va fi considerat ca aplicându-se la fiecare valoare interpolată de pe curba Ordinului rezultată.
30. **Ordinele bloc**
31. Fiecare Ordin bloc trebuie să includă detalii despre limita de preț a Ordinului bloc, volumul pe Interval de livrare și ora de începere și de oprire a Produselor bloc.
32. Fiecare Ordin bloc legat trebuie să precizeze ordinea de prioritate între blocurile cuprinse în respectivul Ordin bloc legat. BRM poate, la discreția sa absolută, să precizeze numărul maxim de niveluri de prioritate permise în ceea ce privește orice Ordin bloc legat și numărul maxim de Ordine bloc permise la fiecare nivel de prioritate.
33. Sistemul de tranzacționare definește următoarele tipuri de Ordin bloc, condițiile detaliate de execuție ale acestora fiind descrise în Anexa 1 la prezentele Reguli Operaționale:
34. Ordin de bloc normal - Ordin bloc care permite încheierea Tranzacției numai pentru întregul volum de energie electrică oferit pentru fiecare interval de livrare definit în Ordin;
35. Ordin bloc legat - Ordin bloc care permite încheierea tranzacției în funcție de condiții de interdependență între Ordinele ce îl compun;
36. Ordin bloc de tip exclusiv – grup de Ordine bloc din care doar un Ordin bloc va fi activat. Ordinul bloc de tip exclusiv poate fi flexibil – Ordin care trebuie să specifice un volum de energie pe care Participantul ar fi dispus să îl cumpere sau să îl vândă într-una sau o serie de Intervale de livrare consecutive, limita de preț aplicabilă Ordinului și Intervalul de livrare nominalizat pentru care Ordinul flexibil poate fi corelat ;
37. Ordin bloc de tip spread - Ordin bloc legat format din un Ordin de cumpărare și un Ordin de vânzare legate.
38. **Condiţii de tranzacționare**
39. **Determinarea prețului și livrarea energiei electrice**
40. Prețul de licitație rezultat pentru zona de ofertare naţională în urma utilizării Algoritmului este preţul determinat în euro la care au loc toate tranzacţiile aferente unui Interval de livrare. Preţul de tranzacţionare pe PZU pentru fiecare Interval de livrare este cel care rezultă din transformarea în lei a Prețului de licitație pentru zona de ofertare naţională, la acelaşi cursul leu/euro stabilit de către BNR pentru ultima zi lucrătoare imediat anterioară Zilei de tranzacționare.
41. Livrarea energiei electrice aferentă unei tranzacţii încheiate pe PZU se consideră realizată prin transmiterea la Operatorul Pieței de Echilibrare a schimbului bloc corespunzător, între PRE-BRM şi PRE-ul din care face parte participantul la PZU.
42. **Etapele procesului de tranzacționare**
43. Procesul de tranzacţionare pe PZU cuprinde următoarele etape:
44. etapa de precuplare;
45. etapa de cuplare;
46. etapa postcuplare.

*Etapa de precuplare*

1. În etapa de precuplare, BRM deschide Registrul de Ordine în vederea primirii/modificării Ordinelor.
2. BRM publică pe site-ul propriu informaţiile privind capacitatea disponibilă de interconexiune cu pieţele cuplate.
3. Participanţii la PZU introduc/modifică Ordine de vânzare sau de cumpărare a energiei electrice pentru Ziua de livrare conform prevederilor Secțiunii 2.4. Registrul de Ordine se închide la ora 12 CET din Ziua de tranzacționare.
4. După închiderea Registrului de Ordine, BRM realizează curbele agregate de vânzare şi cumpărare anonimizate pe baza Ordinelor orare colectate de la Participanţi şi le transmite, alături de Ordinele bloc în vederea aplicării Algoritmului.

*Etapa de cuplare*

1. Corelarea ofertelor se realizează zilnic conform Algoritmului conform procedurilor specifice SDAC.
2. Rezultatele furnizate de Algoritm sunt următoarele:
3. poziţia netă a fiecărei zone de ofertare;
4. preţul de închidere din fiecare zonă de ofertare;
5. cantitățile executate pentru fiecare ofertă bloc;
6. fluxurile de energie transfrontaliere rezultate din tranzacţiile pe PZU.
7. BRM alocă per participant rezultatele furnizate de Algoritm.
8. BRM publică rezultatele finale ale cuplării: preţuri de închidere, volume tranzacţionate, statistici, grafice și curbe agregate de preț.

*Etapa de postcuplare*

1. BRM pune la dispoziţia fiecărui Participant la PZU, inclusiv OTS în calitate de participant implicit, informaţiile proprii privind tranzacţiile, sub forma confirmărilor de tranzacţie şi a notelor de decontare conform Procedurii de Clearing .
2. Confirmarea tranzacţiilor pusă la dispoziţie de BRM Participanţilor la PZU conţine preţul şi cantitatea determinate de Algoritm pentru fiecare oră şi sinteza tranzacţiilor pentru ofertele bloc.
3. BRM stabileşte notificări fizice corespunzătoare schimburilor bloc aferente tranzacţiilor pe PZU la nivel de PRE de care aparţin respectivii Participanţi la PZU.
4. PRE-BRM transmite notificări fizice către sistemul pieţei de echilibrare în conformitate cu prevederile legale în vigoare. Tranzacţiile între BRM şi OTS în calitate de agent de transfer care rezultă din cuplarea pieţelor sunt notificate ca schimburi bloc între PRE-BRM şi PRE-ul înregistrat de OTS special pentru tranzacţiile realizate în calitate de participant implicit la PZU şi agent de transfer.
5. **Corelarea Ordinelor**
6. **Prevederi generale privind corelarea Ordinelor**
7. Procesul de calcul prin care se realizează corelarea ordinelor este descris în descrierea publică a Algoritmului, disponibilă pe site-ul web al BRM.
8. **Corelarea Ordinelor orare și calcularea prețului PZU și a volumului Licitației**
9. Toate Ordinele transmise pentru fiecare Interval de livrare vor fi considerate ca declarații pentru volume de cumpărare sau vânzare la diferite niveluri de preț într-un set de trepte de preț definite pentru un anumit Interval de livrare. Fiecare pereche de preț și volum este tratată ca un punct pe o curbă a Ordinelor cu interpolare liniară între fiecare pereche. Punctul de intersecție dintre curbele agregate ale Ordinelor de vânzare și de cumpărare determină Prețul de licitație și volumul de energie pentru Intervalul de livrare respectiv. Ordinele orare pot fi puse în corespondență în orice punct de pe curba ordinelor care rezultă din interpolarea liniară.
10. Toate tranzacțiile de pe PZU referitoare la o oră de livrare vor fi efectuate la Prețul de licitație aplicabil pentru Intervalul de livrare respectiv.
11. Ordinele orare de vânzare nu sunt executate pentru cantităţile oferite la preţuri mai mari decât Prețul de licitație.
12. Ordinele orare de cumpărare nu sunt executate pentru cantităţile oferite la preţuri mai mici decât Prețul de licitație.
13. Ordinele orare de vânzare sunt executate pentru cantităţile oferite la preţuri strict mai mici decât Prețul de licitație.
14. Ordinele orare de cumpărare sunt executate pentru cantităţile oferite la preţuri strict mai mari decât Prețul de licitație.
15. Ordinele orare pot să nu fie executate sau pot fi executate parţial pentru cantităţile oferite la vânzare/cumpărare la preţuri egale cu Prețul de licitație.
16. **Corelarea Ordinelor bloc**
17. Un Ordin de vânzare bloc este corelat doar dacă Prețul mediu PZU pentru Intervalele de livrare cuprinse în Ordinul bloc este egal sau mai mare decât Prețul de specificat în Ordinul bloc.
18. Un Ordin de cumpărare bloc este egalat dacă prețul mediu PZU Intervalele de livrare cuprinse în Ordinul bloc este egal sau mai mic decât Prețul specificat în Ordinul bloc.
19. Algoritmul poate respinge unul sau mai multe Ordine bloc, chiar și atunci când prețul Ordinului pare să permită acceptarea, dacă Algoritmul stabilește că aceste ordine complexe sunt paradoxal respinse. Ordinele respinse în mod paradoxal sunt Ordine care par să aibă condițiile economice îndeplinite la Prețul de Licitație, dar care au fost respinse. Acest lucru se datorează faptului că acceptarea Ordinului ar modifica prețul de Licitație, ceea ce ar face ca specificația Ordinului să nu mai fie îndeplinită.
20. În ceea ce privește Ordinele bloc legate, se aplică regulile obișnuite de corelare a ordinelor în bloc din alin. (2), cu condiția ca:
21. Orice Ordin bloc care nu are cea mai mare prioritate în cadrul blocului său va fi corelat doar dacă toate Ordinele bloc cu prioritate mai mare din cadrul blocului relevant au fost deja corelate;
22. Un Ordin bloc care nu este altfel corelat în conformitate cu alin. 1 și 2 poate fi totuși corelat ca parte a unui Ordin bloc legat, dacă corelarea unui astfel de Ordin bloc, împreună cu alte Ordine bloc la niveluri de prioritate mai mici ale Ordinului bloc legat, nu are ca rezultat o pierdere globală pentru Participantul care a transmis un astfel de Ordin bloc legat.
23. **Procedura în caz de necorelare**
24. În cazul necorelării curbelor cererii și ofertei pe PZU, Sistemul de Tranzacționare va ajusta fie curba ofertei, fie curba cererii, în funcție de existența unei supraoferte sau a unei oferte insuficiente în Zona de Ofertare. Ajustarea totală este împărțită între toți Participanții ale căror Ordine au fost luate în considerare la crearea curbelor de cerere și de ofertă, proporțional cu intenția lor de vânzare sau de cumpărare la prețul minim sau maxim.
25. **Licitația secundară**
26. Dacă Licitaţia conduce, în orice zonă de ofertare, la un preţ în afara domeniului preţurilor-prag, astfel cum este stabilit de comun acord de bursele de energie electrică şi autorităţile de reglementare la un moment dat și publicat pe site-ul BRM, atunci se declanşează procedura Licitaţiei secundare și se poate redeschide Registrul de Ordin în conformitate cu procedurile adoptate la nivel central de organismele care guvernează SDAC.
27. În cazul organizării Licitației secundare, BRM va notifica Participanții și va redeschide Registrul de Ordine relevant timp de 15 minute. Notificarea adresată Participanților va specifica:
	* + - 1. ora la care se va redeschide Registrul de ordine; și
				2. Intervalele de livrare afectate.
28. **Proceduri de rezervă**
29. În circumstanțele prevăzute la Capitolul IV (Proceduri de rezervă), procedurile din prezentul Capitol III sunt modificate în conformitate cu dispozițiile capitolului respectiv.
30. **Contractele rezultate pe PZU**
31. **Contracte de vânzare sau cumpărare de energie electrică**
32. Corelarea unui Ordin în conformitate cu dispozițiile prezentului Capitol III dă naștere unei Tranzacții în conformitate cu Procedura Generală.
33. Notificarea Tranzacției către Contraparte creează un Contract obligatoriu de vânzare sau cumpărare de energie electrică în conformitate cu Procedura Generală.
34. **Publicarea informațiilor**
35. **Furnizarea informațiilor către fiecare Participant**
36. Rezultatele Licitațiilor PZU puse la dispoziția unui Participant includ:
	* + - 1. prețul și cantitatea totală pentru fiecare Contract la care este parte; și
				2. cantitățile de cumpărare și de vânzare aferente contractelor la care este parte.
37. **Date publicate pe site-ul BRM**
38. BRM va publica după fiecare Licitație pe site-ul BRM în ziua următoare Zilei de tranzacționare relevante datele prevăzute în Acordul privind transparența pieţei pentru ziua următoare de energie electrică cu respectarea mecanismului de cuplare prin preț a piețelor și pieței intrazilnice de energie electrică cu respectarea mecanismului de cuplare prin preț a piețelor și confidențialitatea datelor, anexă la Convenția de Participare, în termenele specificate în respectivul document.
39. **Proceduri de rezervă**
40. **Procedura de rezervă**
41. În cazul în care cuplarea pieţelor devine imposibilă şi nu pot fi determinate şi validate rezultatele cuplării se aplică procedura decuplării, denumită procedura de rezervă.
42. BRM informează participanţii la PZU cu privire la amânarea publicării rezultatelor Licitației şi o posibilă situaţie de aplicare a procedurii de rezervă. Aplicarea procedurii de rezervă poate fi declarată în orice moment înaintea termenului-limită de publicare a rezultatelor cuplării, iar termenele-limită pentru toate activităţile ulterioare se decalează corespunzător.
43. Procedura de rezervă constă în decuplarea pieţelor şi organizarea unei licitații locale, respectiv realizarea unei licitații-umbră de către OTS pentru alocarea capacităţii de interconexiune cu sistemele pieţelor cuplate, realizată ca licitaţie-umbră.
44. Licitaţia-umbră este administrată de către OTS, conform regulilor publicate de acesta.
45. Registrul de Ordine se redeschide şi rămâne deschis pentru 15 minute, pentru introducerea/modificarea/retragerea ofertelor pe PZU în cadrul procedurii de rezervă.
46. În cazul în care Licitația este întârziată sau nu poate fi efectuată, BRM informează toți Participanții prin publicarea unui mesaj operațional la intervale regulate, începând cel târziu cu ora 12:45 CET, până în momentul în care Licitația relevantă este finalizată cu succes sau există o decizie privind Decuplarea pieței.
47. În cazul în care BRM nu este în măsură să realizeze licitația locală respectivă (după o Decuplare a pieței și o redeschidere a Registrului de Ordine), înainte de ora 15:25 CET din ziua anterioară Zilei de livrare, licitația locală respectivă va fi considerată un eșec și toate Ordinele transmise în cadrul licitației locale respective vor fi anulate.

**Anexa 1 – Specificațiile Produselor**

1. **Generalități**

 Metoda de ofertare: Depunerea continuă a ordinelor până la închiderea porții, urmată de executarea ordinelor care se califică folosind metoda licitației stabilită în regulile de tranzacționare pentru produsul PZU.

 Ore de tranzacționare: Următoarele 24 de ore începând cu ora 00:00 CET.

 Închiderea porții: 12:00 CET

 Pasul de cantitate pentru oferte: 0,1 MW

 Pasul de preț pentru oferte: 0,01 RON/MWh

 Pasul de flux transfrontalier: 0,1 MWh

 Ofertele de prêt se transmit în moneda RON. Toate ofertele de pret vor fi convertite în EUR la

cursul BNR publicat in ziua anterioare zilei de tranzacționare (sau in ultima zi

lucrătoare înainte de ziua de tranzacționare)

 Tipuri de ordine: ordine orare, ordine bloc, ordine bloc exclusive

 Limita de volum maximă a ordinelor orare: 99,999.00 MWh

 Limita de volum minimă a ordinelor orare: - 99,999.00 MWh

 Limita de volum maximă a ordinelor bloc: 900 MWh

 Limita de volum minimă a ordinelor bloc: - 900 MWh

 Numărul minim de ore consecutive în ordinele în bloc: 1 oră

 Numărul maxim de ordine în bloc: 100 per portofoliu al Participantului

 Ordine în bloc legate: Legătura de blocuri este limitată la 6 ordine bloc per nivel, 7 niveluri si maximum 13 ordine bloc legate in total

 Ordine bloc de tip exclusiv : Maxim 5 ordine per portofoliu si maxim 24 de ordine bloc in cadrul unui ordin exclusiv

 Ordine bloc de tip spread: Maxim 3 perechi de ordine spread per portofoliu. Un ordin de tip spread este format din un ordin de cumaparare si vanzare legate.

 Limita minimă a prețului Ordinului: -500,00 EUR/MWh/-2.700,00 RON/MWh.

 Limita maximă a prețului Ordinului: 4.000,00/EUR/MWh/ 21.000,00 RON/MWh.

 Decontare: Conform Procedurii de Clearing

1. **Codurile contractelor de pe piața românească pentru Ziua Următoare**

|  |  |  |
| --- | --- | --- |
| Tip | Prefix  | Exemplu |
| 1 ora | BRM\_H\_DA\_1 | BRM\_H\_DA\_1-20240310-01An 2024, Martie 10, ora 1 |

|  |  |  |
| --- | --- | --- |
| **Variabilă** | **Explicație** | **Interval** |
| dd | Ziua lunii (două cifre)  | 01 - 31 |
| mm | Luna anului (două cifre) | 01 - 12 |
| yyyy | Anul (patru cifre) | Anul curent (anul următor) |
| nn  | Ora ceasului  | 00:00 - 24:00 |

1. **Orele de tranzacționare pe Piața pentru Ziua Următoare**

Contractele tranzacționabile vor fi deschise în mod normal pentru introducerea ordine pe Piața pentru Ziua Următoare cu maxim 60 zile înainte.

**Anexa 2 – Publicarea datelor**

Pentru tranzacțiile încheiate în cadrul PZU, BRM publică zilnic, pe pagina proprie de internet cel puțin următoarele informații:

1. Statistica pentru fiecare produs orar tranzacționat în cadrul zilei de livrare cu precizarea prețurilor de inchidere, volumelor de cumpărare/vânzare. Statistica se actualizează în cel mai scurt posibil după încheierea licittiei zilnice.
2. Evoluții grafice ale prețurilor de tranzacționare curente pe parcursul zilei de livrare.
3. Curbe agregate de preț la nivel de produs orar.

Informatiile de mai sus se actualizează în cel mai scurt posibil după încheierea licitatiei zilnice.